ddrg/super_eurlex huggingface dataset:
KOMISJONI OTSUS,

30. oktoober 2000,

millega kiidetakse heaks situatsioonplaanid klassikalise lindude katku ja Newcastle'i haiguse tõrjeks

(teatavaks tehtud numbri K(2000) 3136 all)

(EMPs kohaldatav tekst)

(2000/680/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 19. mai 1992. aasta direktiivi 92/40/EMÜ, millega kehtestatakse klassikalise lindude katku tõrjemeetmed,1 viimati muudetud Austria, Soome ja Rootsi ühinemisaktiga, eriti selle artikli 17 lõiget 4,

võttes arvesse nõukogu 14. juuli 1992. aasta direktiivi 92/66/EMÜ, millega kehtestatakse ühenduse meetmed Newcastle'i haiguse tõrjeks,2 viimati muudetud Austria, Soome ja Rootsi ühinemisaktiga, eriti selle artikli 21 lõiget 4,

ning arvestades järgmist:

(1) Nii klassikaline lindude katk kui ka Newcastle'i haigus on linde ohustavad haigused.

(2) Klassikalise lindude katku ja Newcastle'i haiguse tõrje situatsioonplaanide koostamisel rakendatavad kriteeriumid on sätestatud vastavalt direktiivi 92/40/EMÜ VI lisas ja direktiivi 92/66/EMÜ VII lisas.

(3) Eespool nimetatud kahes lisas loetletud situatsioonplaanide koostamise kriteeriumid on ühesugused.

(4) Klassikalise lindude katku või Newcastle'i haiguse puhkemisel rakendatavad tõrjemeetmed järgivad ühesuguseid põhimõtteid ja hõlmavad mõlemal juhul kanakasvatajaid, tapamajade ja jäätmetehaste töötajaid ning praktiseerivaid ja laborites töötavaid veterinaararste. Seetõttu on võimalik ette valmistada situatsioonplaan, mis hõlmab korraga nii klassikalise lindude katku kui ka Newcastle'i haiguse tõrjet.

(5) Liikmesriigid on esitanud kinnitamiseks siseriiklikud situatsioonplaanid, milles loetletakse ja määratletakse klassikalise lindude katku või Newcastle'i haiguse puhkemisel rakendatavad meetmed.

(6) Nende plaanide läbivaatamisel ilmnes, et need vastavad sätestatud kriteeriumidele ning võimaldavad tõhusa elluviimise korral saavutada soovitud eesmärke.

(7) Et tagada plaanide tõhusust, viivad liikmesriigid läbi stsenaariumiuuringuid ning simulatsioonõppusi.

(8) Liikmesriigid on kohustatud plaane korrapäraselt ajakohastama.

(9) Käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Kiidetakse heaks lisas loetletud liikmesriikide situatsioonplaanid klassikalise lindude katku ja Newcastle'i haiguse tõrjeks.

Artikkel 2

Käesolev otsus on adresseeritud liikmesriikidele.

Brüssel, 30. oktoober 2000

Komisjoni nimel

komisjoni liige

David BYRNE

1 EÜT L 167, 22.6.1992, lk 1.

2 EÜT L 260, 5.9.1992, lk 1.

LISA

Austria

Soome

Saksamaa

Kreeka

Iirimaa

Luksemburg

Portugal

Madalmaad

Hispaania

Rootsi
Nõukogu otsus,

28. september 2000,

ühelt poolt Euroopa Ühenduse ja selle liikmesriikide ning teiselt poolt Mehhiko Ühendriikide vahelist majanduspartnerlust, poliitilist kooskõlastamist ja koostööd käsitleva lepingu sõlmimise kohta

(2000/658/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 44 lõiget 2, artiklit 47, 55, artikli 57 lõiget 2, artiklit 71, artikli 80 lõiget 2, artiklit 133 ja artiklit 181 koostoimes artikli 300 lõike 2 teise lause ja lõike 3 teise lõiguga,

võttes arvesse komisjoni ettepanekut, [1]

võttes arvesse Euroopa Parlamendi nõusolekut [2]

ning arvestades, et ühelt poolt Euroopa Ühenduse ja selle liikmesriikide ning teiselt poolt Mehhiko Ühendriikide vaheline majanduspartnerlust, poliitilist kooskõlastamist ja koostööd käsitlev Brüsselis 8. detsembril allkirjastatud leping tuleb heaks kiita,

ON TEINUD JÄRGMISE OTSUSE:

Artikkel 1

Käesolevaga kiidetakse Euroopa Ühenduse nimel heaks ühelt poolt Euroopa Ühenduse ja selle liikmesriikide ning teiselt poolt Mehhiko Ühendriikide vaheline majanduspartnerlust, poliitilist kooskõlastamist ja koostööd käsitlev leping koos ühenduse poolt ühepoolselt ja koos teise osapoolega tehtud avaldustega.

Esimeses lõigus osutatud dokumentide tekstid on lisatud käesolevale otsusele.

Artikkel 2

Nõukogu eesistuja edastab ühenduse nimel lepingu artikliga 60 ettenähtud teate.

Artikkel 3

1. Vastavalt asutamislepingulepingu sellekohastele sätetele võtab nõukogu komisjoni ettepanekul vastu lepingu alusel moodustatud ühises nõukogus ja ühises komitees ühenduse poolt võetud seisukoha.

2. Vastavalt lepingu artiklile 46 on nõukogu eesistuja ühise nõukogu eesistujaks ja esitab ühenduse seisukoha. Vastavalt lepingu artiklile 48 on komisjoni esindaja ühise komitee eesistujaks ja esitab ühenduse seisukoha.

Brüssel, 28. september 2000

Nõukogu nimel

eesistuja

D. Vaillant

[1] EÜT C 350, 19.11.1997, lk 6.

[2] EÜT C 279, 6.5.1999, lk 404.

--------------------------------------------------
Euroopa Liidu Teataja L 289 , 16/11/2000 Lk 0030 - 0030



Nõukogu otsus, 7. november 2000, mis käsitleb ühenduse nimel Reini keemilise saaste eest kaitsmise konventsiooni sõlmimist (2000/706/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 175 lõiget 1 ja artikli 300 lõike 2 esimese lõigu esimest lauset ja artikli 300 lõike 3 esimest lõiku, võttes arvesse komisjoni ettepanekut, võttes arvesse Euroopa Parlamendi nõusolekut, [1] ning arvestades järgmist: (1) Ühendus sõlmis otsusega 77/586/EMÜ [2] Reini jõe keemilise saaste eest kaitsmise konventsiooni ning 29. aprillil 1963 Bernis allakirjutatud rahvusvahelist Reini saastekaitse komisjoni käsitleva lepingu lisalepingu. (2) Rahvusvahelise Reini saastekaitse komisjoni koordineerimisrühma 25. kohtumisel pidasid naaberriigid vajalikuks sätestada uus Reini saastekaitse konventsioon ning avada selleks läbirääkimised. (3) Euroopa Komisjon võttis kooskõlas nõukogu läbirääkimisdirektiividega ühenduse nimel nendest läbirääkimistest osa ning läbirääkimised lõpetati jaanuaris 1998. (4) Nende läbirääkimiste tulemusi silmas pidades otsustas nõukogu 1999. aasta märtsis, et ühendus kirjutab uuele Reini saastekaitse konventsioonile alla tingimusel, et see sõlmitakse, ning lubas konventsioonile ühenduse nimel alla kirjutada. Uus Reini saastekaitse konventsioon kirjutati alla 12. aprillil 1999 Bernis (Šveitsis), ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Reini saastekaitse konventsioon. Konventsiooni tekst lisatakse käesolevale otsusele. Artikkel 2 Nõukogu eesistuja on volitatud nimetama isiku või isikud, kellel on õigus Šveitsi Konföderatsiooni valitsusele hoiule anda kinnitamiskiri kooskõlas konventsiooni artikliga 17. Brüssel, 7. november 2000 Nõukogu nimel eesistuja D. Voynet [1] Arvamus on esitatud 17. mail 2000 (Euroopa Ühenduste Teatajas seni avaldamata). [2] EÜT L 240, 19.9.1977, lk 35. --------------------------------------------------
Euroopa Liidu Teataja L 286 , 11/11/2000 Lk 0041 - 0041



Komisjoni otsus, 27. oktoober 2000, millega muudetakse kolmandat korda otsuseid 1999/466/EÜ ja 1999/467/EÜ, millega vastavalt kehtestatakse teatavate liikmesriikide ja liikmesriikide piirkondade veisekarjade ametlikult brutselloosivaba või ametlikult tuberkuloosivaba staatus (teatavaks tehtud numbri K(2000) 3133 all) (EMPs kohaldatav tekst) (2000/694/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, [1] viimati muudetud nõukogu direktiiviga 2000/20/EÜ, [2] eriti selle A lisa I jao punkti 4 ja II jao punkti 7, ning arvestades järgmist: (1) Komisjoni 15. juuli 1999. aasta otsusega 1999/466/EÜ, millega kehtestatakse teatavate liikmesriikide ja liikmesriikide piirkondade veisekarjade ametlikult brutselloosivaba staatus ja millega tunnistatakse kehtetuks otsus 97/175/EÜ, [3] viimati muudetud otsusega 2000/442/EÜ, [4] anti see staatus teatavatele liikmesriikidele ja nende piirkondadele kuni 31. oktoobrini 2000. (2) Komisjoni 15. juuli 1999. aasta otsusega 1999/467/EÜ, millega kehtestati teatavate liikmesriikide ja liikmesriikide piirkondade veisekarjade ametlikult tuberkuloosivaba staatus ja tunnistati kehtetuks otsus 97/76/EÜ, [5] viimati muudetud otsusega 2000/442/EÜ, anti see staatus teatavatele liikmesriikidele ja nende piirkondadele kuni 31. oktoobrini 2000. (3) Ametlikult veiste brutselloosist vaba staatuse eespool nimetatud otsustega ettenähtud piiratud kehtivusaeg sätestati veiste identifitseerimissüsteemi käsitlevates eri õigusaktides sisalduvaid kuupäevi puudutava segaduse tõttu. (4) Kooskõlas direktiivi 64/432/EMÜ (viimati muudetud direktiiviga 2000/20/EÜ) A lisa I jao punktiga 4b ja II jao punktiga 7b on vastavalt ametlikult brutselloosivaba või ametlikult tuberkuloosivaba staatuse andmise eeltingimuseks ühenduse eeskirjade kohane veiste identifitseerimine. (5) Kuna Itaalias, Trento ja Bolzano piirkondade majandites ning Ühendkuningriigis, Suurbritannia piirkonna majandites identifitseeritakse veiseid vastavalt kehtivatele ühenduse õigusaktidele, siis on asjakohane kohandada otsused 1999/466/EÜ ja 1999/467/EÜ alates direktiivi 2000/20/EÜ avaldamise kuupäevast kehtiva õigusliku olukorraga. (6) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Otsuse 1999/466/EÜ II lisa pealkirjast jäetakse välja sõnad "kuni 31. oktoobrini 2000". 2. Otsuse 1999/467/EÜ II lisa pealkirjast jäetakse välja sõnad "kuni 31. oktoobrini 2000". Artikkel 2 Käesolev otsus on adresseeritud liikmesriikidele. Brüssel, 27. oktoober 2000 Komisjoni nimel komisjoni liige David Byrne [1] EÜT 121, 39.7.1977, lk 1977/44. [2] EÜT L 163, 4.7.2000, lk 35. [3] EÜT L 181, 16.7.1999, lk 34. [4] EÜT L 176, 15.7.2000, lk 51. [5] EÜT L 181, 16.7.1999, lk 36. --------------------------------------------------
KOMISJONI OTSUS,

25. oktoober 2000,

standardi EN 703 "Põllutöömasinad - Silolõikurid - Ohutus" viidete väljajätmise kohta standardite viidete nimekirjast direktiivi 98/37/EÜ rakendamise raames

(teatavaks tehtud numbri K(2000) 3104 all)

(EMPs kohaldatav tekst)

(2000/693/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Euroopa Parlamendi ja nõukogu 22. juuni 1998. aasta direktiivi 98/37/EÜ masinaid käsitlevate liikmesriikide õigusaktide ühtlustamise kohta,[1] muudetud direktiiviga 98/79/EÜ,[2] eriti selle artikli 6 lõiget 1,

võttes arvesse komitee arvamust, mis on asutatud vastavalt Euroopa Parlamendi ja nõukogu 22. juuni 1998. aasta direktiivile 98/34/EÜ, millega nähakse ette tehnilistest standarditest ja eeskirjadest teatamise kord,[3]

ning arvestades järgmist:

(1) Muudetud direktiivi 98/37/EÜ artiklis 2 on sätestatud, et masinaid võib turule viia ja kasutusele võtta ainult siis, kui need ei ohusta nõuetekohase paigaldamise ja hooldamise ning ettenähtud otstarbel kasutamise korral inimeste ja teatud juhtudel koduloomade tervist ja ohutust ega vara.

(2) Kui masinad vastavad ühtlustatud standarditele, mille viited on avaldatud Euroopa Ühenduste Teatajas, loetakse nad muudetud direktiivi 98/37/EÜ artiklis 3 nimetatud olulistele tervishoiu- ja ohutusnõutele vastavaks.

(3) Liikmesriigid peavad avaldama nende riigistandardite viited, millega võeti üle ühtlustatud standardid.

(4) Ühtlustatud standardi EN 703: 1995 "Põllutöömasinad - Silolõikurid - Ohutus" viited avaldati 8. augusti 1996. aasta Euroopa Ühenduste Teatajas C 229 muudetud direktiivi 98/37/EÜ rakendamise raames.

(5) Praegu annab see standard jätkuvalt vastavuseelduse.

(6) Itaalia on teatanud, et tema territooriumil on juhtunud palju surmaga lõppenud õnnetusjuhtumeid seoses standardi EN 703 kohaselt valmistatud silolõikurite kasutamisega. Seetõttu on Itaalia seisukohal, et see standard ei rahulda nimetatud direktiivi olulisi tervishoiu- ja ohutusnõudeid ning et viited sellele tuleks Euroopa Ühenduste Teatajast välja jätta, et see enam ei annaks vastavuseeldust direktiiviga.

(7) Tehniline komitee CEN/TC 144 uuris seda probleemi ja alustas standardi ülevaatamist. Pidades silmas olulisi raskusi, mis tal selle ülevaatamisel on tekkinud, järeldas ta, et kulub mitu aastat, enne kui ülevaadatud standardi võib ratifitseerida.

(8) Arvestades eeldatavat viivitust, on tehtud ettepanek viited sellele standardile viivitamata välja jätta, et vältida selle kasutamist ühtlustatud standardina tulevikus,

ON VASTU VÕTNUD KÄESOLEVA OTSUSE:

Artikkel 1

Viited standardile EN 703 "Põllutöömasinad - Silolõikurid - Ohutus" jäetakse Euroopa Ühenduste Teatajast välja. Seetõttu ei saa selle standardi kasutamise puhul enam eeldada vastavust muudetud direktiivi 98/37/EÜ olulistele tervishoiu- ja ohutusnõuetele.

Artikkel 2

Käesolev otsus on adresseeritud liikmesriikidele.

Brüssel, 25. oktoober 2000

Komisjoni nimel

komisjoni liige

Erkki LIIKANEN

[1] EÜT L 207, 23.7.1998, lk 1.

[2] EÜT L 331, 7.12.1998, lk 1.

[3] EÜT L 204, 21.7.1998, lk 37.
Nõukogu ja komisjoni otsus 2000/682/EÜ, ESTÜ, EURATOM,

12. oktoober 2000,

ühelt poolt Euroopa ühenduste ja nende liikmesriikide ning teiselt poolt Vene Föderatsiooni vahelise partnerlus- ja koostöölepingu protokolli sõlmimise kohta

(2000/682/EÜ, ESTÜ, Euratom)

EUROOPA LIIDU NÕUKOGU,

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut, eriti selle artikli 44 lõiget 1, artikli 47 lõike 2 viimast lauset ja artiklit 55, artikli 57 lõiget 2, artiklit 71, artikli 80 lõiget 2, artiklit 93, artiklit 94, artiklit 133 ja artiklit 308 koostoimes artikli 300 lõike 2 teise lausega ja lõike 3 teise alalõiguga,

võttes arvesse Euroopa Söe- ja Teraseühenduse asutamislepingut, eriti selle artiklit 95,

võttes arvesse Euroopa Aatomienergiaühenduse asutamislepingut, eriti selle artikli 101 teist alalõiku,

võttes arvesse komisjoni ettepanekut,

võttes arvesse Euroopa Parlamendi nõusolekut, [1]

võttes arvesse Euroopa Aatomienergiaühenduse asutamislepingu artikli 101 kohaselt antud nõukogu heakskiitu,

olles nõu pidanud ESTÜ nõuandekomiteega ning võttes arvesse nõukogu nõusolekut

ning arvestades järgmist:

(1) Partnerlus- ja koostööleping, millega sõlmiti partnerlus ühelt poolt Euroopa ühenduste ja nende liikmesriikide ning teiselt poolt Vene Föderatsiooni vahel, [2] mis jõustus 1. detsembril 1997, aitab kaasa Euroopa ühenduste eesmärkide saavutamisele, kuivõrd see on oluline osa Euroopa ühenduste ja nende liikmesriikide strateegiast seoses Vene Föderatsiooniga.

(2) Kuna partnerlus- ja koostööleping sõlmiti enne Euroopa Liidu laienemist Austriasse, Soome ja Rootsi, siis kirjutati 21. mail 1997. aastal alla laienemise protokoll, et kaasata kolm uut liikmesriiki antud lepingusse.

(3) Lepinguosalised jõudsid kokkuleppele laienemise protokolli ajutise kohaldamise osas Euroopa ühenduste, Vene Föderatsiooni ja kõikide liikmesriikide poolt, välja arvatud Austria, Rootsi, Soome, Taani ja Portugal.

(4) Kõik allakirjutanud on nüüdseks protokolli ratifitseerinud,

ON VASTU VÕTNUD JÄRGMISE OTSUSE:

Artikkel 1

Euroopa Ühenduse, Euroopa Söe- ja Teraseühenduse ning Euroopa Aatomienergiaühenduse nimel kiidetakse heaks ühelt poolt Euroopa ühenduste ja nende liikmesriikide ning teiselt poolt Vene Föderatsiooni vahelise partnerlus- ja koostöölepingu protokoll.

Protokolli tekst on lisatud käesolevale otsusele.

Artikkel 2

Nõukogu eesistuja esitab Euroopa Ühenduse nimel protokolli artikliga 4 ettenähtud teatise. Komisjoni eesistuja edastab selle teatise Euroopa Söe- ja Teraseühenduse ning Euroopa Aatomienergiaühenduse nimel.

Brüssel, 12. oktoober 2000

Nõukogu nimel

eesistuja

H. Védrine

Komisjoni nimel

president

R. Prodi

[1] EÜT C 339, 18.12.1995, lk 45.

[2] EÜT L 327, 28.11.1997, lk 3.

--------------------------------------------------
Nõukogu ja komisjoni otsus,

12. oktoober 2000,

ühelt poolt Euroopa ühenduste ja nende liikmesriikide ning teiselt poolt Ukraina vahelise partnerlus- ja koostöölepingu protokolli sõlmimise kohta

(2000/683/EÜ, ESTÜ, Euratom)

EUROOPA LIIDU NÕUKOGU,

EUROOPA KOMISJON,

võttes arvesse Euroopa Ühenduse asutamislepingut, eriti selle artikli 44 lõiget 1, artikli 47 lõike 2 viimast lauset ja artiklit 55, artikli 57 lõiget 2, artiklit 71, artikli 80 lõiget 2, artiklit 93, artiklit 94, artiklit 133 ja artiklit 308 koostoimes artikli 300 lõike 2 teise lausega ja lõike 3 teise alalõiguga,

võttes arvesse Euroopa Söe- ja Teraseühenduse asutamislepingut, eriti selle artiklit 95,

võttes arvesse Euroopa Aatomienergiaühenduse asutamislepingut, eriti selle artikli 101 teist lõiku,

võttes arvesse komisjoni ettepanekut,

võttes arvesse Euroopa Parlamendi nõusolekut, [1]

võttes arvesse Euroopa Aatomienergiaühenduse asutamislepingu artikli 101 kohaselt antud nõukogu heakskiitu,

olles nõu pidanud ESTÜ nõuandekomiteega ning võttes arvesse nõukogu nõusolekut

ning arvestades järgmist:

(1) Partnerlus- ja koostööleping, millega sõlmiti partnerlus ühelt poolt Euroopa ühenduste ja nende liikmesriikide ning teiselt poolt Ukraina vahel, [2] mis jõustus 1. märtsil 1998, aitab kaasa Euroopa ühenduste eesmärkide saavutamisele, kuivõrd see on oluline osa Euroopa ühenduste ja nende liikmesriikide strateegiast seoses Ukrainaga.

(2) Kuna partnerlus- ja koostööleping sõlmiti enne Euroopa Liidu laienemist Austriasse, Soome ja Rootsi, siis kirjutati 10. mail 1997. aastal alla protokoll, et kaasata kolm uut liikmesriiki antud partnerlus- ja koostöölepingusse.

(3) Lepinguosalised jõudsid kokkuleppele protokolli ajutise kohaldamise osas Euroopa ühenduse, Ukraina ja kõikide liikmesriikide poolt, välja arvatud Austria, Rootsi, Soome, Taani ja Portugal.

(4) Kõik allakirjutanud on nüüdseks protokolli ratifitseerinud,

ON VASTU VÕTNUD JÄRGMISE OTSUSE:

Artikkel 1

Euroopa Ühenduse, Euroopa Söe- ja Teraseühenduse ning Euroopa Aatomienergiaühenduse nimel kiidetakse heaks ühelt poolt Euroopa ühenduste ja nende liikmesriikide ning teiselt poolt Ukraina vahelise partnerlus- ja koostöölepingu protokoll.

Protokolli tekst on lisatud käesolevale otsusele.

Artikkel 2

Nõukogu eesistuja esitab Euroopa Ühenduse nimel protokolli artikliga 4 ettenähtud teatise. Komisjoni eesistuja edastab selle teatise Euroopa Söe- ja Teraseühenduse ning Euroopa Aatomienergiaühenduse nimel.

Brüssel, 12. oktoober 2000

Nõukogu nimel

eesistuja

H. Védrine

Komisjoni nimel

president

R. Prodi

[1] EÜT C 286, 22.9.1997, lk 82.

[2] EÜT L 49, 19.2.1998, lk 3.

--------------------------------------------------
Nõukogu ja komisjoni otsus,

12. oktoober 2000,

ühelt poolt Euroopa ühenduste ja nende liikmesriikide ning teiselt poolt Moldova Vabariigi vahelise partnerlus- ja koostöölepingu protokolli sõlmimise kohta

(2000/684/EÜ, ESTÜ, Euratom)

EUROOPA LIIDU NÕUKOGU,

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut, eriti selle artikli 44 lõiget 1, artikli 47 lõike 2 viimast lauset ja artiklit 55, artikli 57 lõiget 2, artiklit 71, artikli 80 lõiget 2, artiklit 93, artiklit 94, artiklit 133 ja artiklit 308 koostoimes artikli 300 lõike 2 teise lausega ja lõike 3 teise alalõiguga,

võttes arvesse Euroopa Söe- ja Teraseühenduse asutamislepingut, eriti selle artiklit 95,

võttes arvesse Euroopa Aatomienergiaühenduse asutamislepingut, eriti selle artikli 101 teist lõiku,

võttes arvesse komisjoni ettepanekut,

võttes arvesse Euroopa Parlamendi nõusolekut, [1]

võttes arvesse Euroopa Aatomienergiaühenduse asutamislepingu artikli 101 kohaselt antud nõukogu heakskiitu,

olles pidanud nõu ESTÜ nõuandekomiteega ning võttes arvesse nõukogu nõusolekut

ning arvestades järgmist:

(1) Partnerlus- ja koostööleping, millega sõlmiti partnerlus ühelt poolt Euroopa ühenduste ja nende liikmesriikide ning teiselt poolt Moldova Vabariigi vahel, [2] mis jõustus 1. juulil 1998, aitab kaasa Euroopa ühenduste eesmärkide saavutamisele, kuivõrd see on oluline osa Euroopa ühenduste ja nende liikmesriikide strateegiast seoses Moldovaga.

(2) Kuna partnerlus- ja koostööleping sõlmiti enne Euroopa Liidu laienemist Austriasse, Soome ja Rootsi, siis kirjutati 15. mail 1997. aastal alla protokoll, et kaasata kolm uut liikmesriiki antud lepingusse.

(3) Lepinguosalised jõudsid kokkuleppele protokolli ajutise kohaldamise kohta Euroopa ühenduse, Moldova Vabariigi ja kõikide liikmesriikide poolt, välja arvatud Austria, Rootsi, Soome, Taani ja Portugal.

(4) Kõik allakirjutanud on nüüdseks protokolli ratifitseerinud,

ON VASTU VÕTNUD JÄRGMISE OTSUSE:

Artikkel 1

Euroopa Ühenduse, Euroopa Söe- ja Teraseühenduse ning Euroopa Aatomienergiaühenduse nimel kiidetakse heaks protokoll partnerlus- ja koostöölepingu juurde, millega sõlmiti partnerlus ühelt poolt Euroopa ühenduste ja nende liikmesriikide ning teiselt poolt Moldova Vabariigi vahel.

Protokolli tekst on lisatud käesolevale otsusele.

Artikkel 2

Nõukogu eesistuja esitab Euroopa Ühenduse nimel protokolli artikliga 4 ettenähtud teatise. Komisjoni president edastab selle teatise Euroopa Söe- ja Teraseühenduse ning Euroopa Aatomienergiaühenduse nimel.

Brüssel, 12. oktoober 2000

Nõukogu nimel

eesistuja

H. Védrine

Komisjoni nimel

president

R. Prodi

[1] EÜT C 286, 22.9.1997, lk 82.

[2] EÜT L 181, 24.6.1998, lk 3.

--------------------------------------------------
Euroopa Liidu Teataja L 298 , 25/11/2000 Lk 0024 - 0026



Komisjoni otsus 2000/738/EÜ, 17. november 2000, küsimustiku kohta, mida kasutada prügilaid käsitleva direktiivi 1999/31/EÜ liikmesriikides rakendamise aruannetes (teatavaks tehtud numbri K(2000) 3318 all) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. aprilli 1999. aasta direktiivi 1999/31/EÜ prügilate kohta, [1] eriti selle artiklit 15, ning arvestades järgmist: (1) Direktiivi 1999/31/EÜ artiklis 15 nähakse ette, et liikmesriigid saadavad komisjonile aruande selle direktiivi rakendamise kohta. (2) Aruanne esitatakse kas küsimustiku või vormi alusel, mille komisjon koostab nõukogu direktiivi 91/692/EMÜ [2] artiklis 6 ettenähtud korras. (3) Esimene aruanne hõlmab ajavahemikku 16. juulist 2001 kuni aastani 2003. (4) Käesoleva määrusega ettenähtud meetmed on kooskõlas direktiivi 91/692/EMÜ artikli 6 alusel loodud komitee arvamusega, ON VASTU VÕTNUD KÄESOLEVA OTSUSE: Artikkel 1 Käesolevaga on lisas esitatud küsimustik vastu võetud. Artikkel 2 Käesolev otsus on adresseeritud liikmesriikidele. Brüssel, 17. november 2000 Komisjoni nimel komisjoni liige Margot Wallström [1] EÜT L 182, 16.7.1999, lk 1. [2] EÜT L 377, 23.12.1991, lk 48. -------------------------------------------------- LISA +++++ TIFF +++++ +++++ TIFF +++++ --------------------------------------------------